open-index/open-wikipedia-markdown huggingface dataset:
Lamine Diack

**Lamine Diack** (født 7. juni 1933 i Dakar, død 3. desember 2021) var en senegalesisk lengdehopper og idrettsleder. Han var formann for Société Nationale des Eaux i Senegal (SONES) fra 1995 til 2001. Den 8. november 1999 tok han over som president for Det internasjonale friidrettsforbundet (IAAF), først som fungerende president etter at Primo Nebiolo døde, men som valgt president fra 2001, og ble gjenvalgt til sin andre periode oktober 2011, og var president frem til Sebastian Coe overtok vervet i august 2015. Han er også medlem av Den internasjonale olympiske komité.

## Idrettskarriere
Diack var selv lengdehopper på slutten av 1950-tallet. Han vant det franske mesterskapet i 1958 med 7,63, og holdt den franske og vestafrikanske rekorden fra 1957 til 1960. Han personlige rekord er 7,72 fra 1959.

## Domfellelse i 2020
Påtalemyndigheten i Frankrike tok ut tiltale mot en gruppe tidligere idrettsledere, deriblant Diack, for korrupsjon med sikte på å skjule russisk doping, spesielt i forbindelse med OL i London i 2012.

18. juni 2020 ble rettssaken mot Diack, eks-sjef for Det internasjonale friidrettsforbundet (IAAF), og fem andre mennesker, inkludert sønnen Papa Massata Diack, avsluttet. Forsvaret til Lamine Diack ba om ettergivelse av retten, med særlig henvisning til Diacks ​​alder (87 år).

16. september 2020 ble Diack dømt til fire års fengsel, hvorav to år ubetinget, for hans engasjement i et korrupsjonsnettverk som hadde til hensikt å skjule dopingsaker i Russland. Diack ble dømt for aktiv og passiv bestikkelse og tillitsbrudd og ble dømt til en bot på opptil  euro. Advokatene til Diack kunngjorde umiddelbart at han anket.

## Forestående rettergang
Den franske påtalemyndigheten har tatt ut separat tiltale mot Diack og hans sønn Papa Massata Diack for korrupsjon i forbindelse med OL i Rio de Janeiro i 2016, samt i forbindelse med OL i Tokyo i 2020. Per september 2020 er det ikke klart når denne separate straffesaken vil bli ført for retten.

## Referanser


## Eksterne lenker
*
Fredrik Lund

**Fredrik Lund** (født 1994) er en norsk fotballspiller.

Lund debuterte i Adeccoligaen for Ranheim 12. august 2012 mot Tromsdalen.

## Referanser


## Eksterne lenker
* 
* Spillerstatistikk på NIFS.no
Bjørn Christian Müller

**Bjørn Christian Müller** (født 24. mai 1985) er en norsk fotballspiller som sist spilte som målvakt for Ranheim.

## Referanser


## Eksterne lenker
*
Bergamt

**Bergamt** eller **gruvekontor** er i tysk-talende land den øverste autoritet innenfor gruvedrift under staten. Etaten utøver en umiddelbar overvåking av alle aktiviteter og fasiliteter og alt utstyr som er forbundet med gruvedrift. Dette inkluderer overvåking av operativ trygghet og trygghet og helse på arbeidsplassen.
Mutung

**Mutung** eller **Muthung** var i tysk språkbruk benevnelsen på en anmodning fra en entreprenør (Muter) til å bli gitt bevilgning eller tillatelse til å drive gruvedrift. Etter nyere tysk, prøyssisk, saksisk og østerriksk gruvelovgivning innebar dette en lovfestet rett til å få tildelt eiendomsretten til et gruvedriftområde i form av funnrettigheter. Rettskravet gjaldt ikke overfor oppdragsgiveren, men overfor en tredjepart.
Gabler

**Gabler** kan bety:
* Hedda Gabler - et drama av Henrik Ibsen
* Motörhedda Gabler - en singel fra det norske heavy metal-bandet Black Debbath
* Gabler (selskap)
Paul Hofhaimer

**Paul Hofhaimer** (1459–1537) var en østerriksk komponist og organist fra renessansen.

Hofhaimer var en svært talentfull improvisator, og mange samtidige skribenter, for eksempel Vadian and Paracelsus, holdt han for å være den beste organisten i sin tid. Hofhaimer og  Heinrich Isaac var de eneste av tidens komponister fra det tyskspråklige området som fikk et ry i det øvrige Europa.

## Liv
Hofhaimer kom fra en vel ansett musikerfamilie som også omfattet mange organister av lokal betydning. Han ble sannsynligvis utdannet ved hoffet til keiser Fredrik III av Det tysk-romerske rike. I 1478 er det dokumentert at han var aktiv ved hoffet til erkehertug Sigmund av Østerrike-Tyrol (1427–1496) i Innsbruck og i 1480 ble han Nikolaus Kronsdorfers etterfølger som kammerorganist. Samme år giftet han seg. Heinrich Isaac ble hoffkomponist noen år senere, så de to må med stor sannsynlighet ha kjent hverandre.

I 1489 ble Hofhaimer organist hos keiser Maximilian I av Det tysk-romerske rike samtidig som han passet sine plikter i Innsbruck. Etter å ha reist noen år flyttet han til  Passau i 1498 og i 1507 til Augsburg der han kunne være i nærheten av Maximilian. I 1515 ble Hofhaimer adlet av Maximilian og kongen av Polen. Hofhaimers flyttet tilslutt til Salzburg hvor han var domorganist resten av livet.

## Musikk
Hofhaimer var berømt som en utmerket organist, orgellærer og ode-komponist. Han skrev sannsynligvis en mengde orgelverk, men lite er bevart. Det lille som finnes viser at han var dyktig til å komponere polyfone linjer rundt en cantus firmus, en teknikk som gjør at han regnes til tidens såkalte kolorister.

Komposisjonene hans ble mye brukt ved musikkundervisningen i de østerrikske latinskolene.

## Referanser


## Litteratur
* 
* 
* Andrea Lindmayr-Brandl: Artikel *Hofhaimer*. I Ludwig Finscher (red.): *[[Die Musik in Geschichte und Gegenwart]].* Persondelen, bind. 9. 2. utgave. Bärenreiter, Kassel u. a. 2003, spalte. 140–143

## Eksterne lenker
* 
* 
* Biografi på www.komponisten.at
Oslo Grand Prix 2012 (sykkel)

**Oslo Grand Prix 2012** er et showritt på sykkel som går av stabelen tirsdag 14. august 2012 i Oslo sentrum. Start og mål vil være på Karl Johans gate, og rytterne vil sykle en runde på én kilometer. Denne sykles i én time. I forbindelse med rittet vil det også være et eget Tour of Norway for kids. Det vil og være innsamling av penger til Kreftforeningen.

I år får rittet besøk av Peter Sagan, Mark Cavendish, Jeremy Hunt, Baden Cooke, Matthew Goss og Matthew Wilson fra utlandet. Mens Edvald Boasson Hagen, Gabriel Rasch og Vegard Stake Laengen er de største norske stjernene på startstreken.

### Resultater målgang

## Eksterne lenker
*
Sennsjøen

**Sennsjøen** er en innsjø nord i Trysil kommune i Innlandet. Den ligger 520 meter over havet, mellom Kampflåhøgda i vest og Tverrfjellet i øst. Sjøen er en del av Trysilvassdraget, og har tilsig fra Femundselva via Sennfloen og Øygrunnet. Sennsjøen er stort sett grunn med siltbunn, bortsett fra vestsiden som ligger helt inntil fjellet. Her er det bratt og større dyp med steinbunn. Sjøen er nærmest en stor floe i Trysilelva, og det er derfor betydelig strøm i vannet.

I sjøen finnes abbor, gjedde, harr, sik og ørret. Spesielt populært er vårfisket etter sik på isen i månedsskiftet april-mai. Da tas det store fangster i løpet av noen hektiske dager.

Fylkesvei 581 følger sjøen på østsiden.

## Referanser
Fiumicino

**Fiumicino** er en bykommune i storbyområdet Roma hovedstad i regionen Lazio i det sentrale Italia.

Byen ligger ut mot Tyrrenhavet, i den nordlige delen av elvedeltaet til Tiberen. Navnet betyr «liten elv», og må ikke forveksles med den lille elven Fiumicino ved Rimini.

Flyplassen Leonardo da Vinci internasjonale lufthavn ligger ved byen, dette er den største i Italia og den sjette største i Europa.

Kommunen ble skilt ut fra Roma i 1992, og var tidligere en del av ''Municipio XIV''.

Foruten flyplassen, som også inkluderer en større jernbanestasjon, har flyselskapene Alitalia og Blue Panorama Airlines sine hovedkontorer i byen. Også selskapene All Nippon Airways og Cathay Pacific større salgsrepresentasjon på flyplassen.

Byen er også en senter for fiske i Tyrrenhavet.

 
## Referanser


## Eksterne lenker
*
Leif Arne Viken

**Leif Arne Viken** (født 1947) er en norsk tidligere rektor og lokalpolitiker fra Finnsnes, som representerte Arbeiderpartiet. Viken var varaordfører i Båtsfjord kommune en kort periode fra mars 1991, frem til han ble valgt til ordfører fra januar 1992 til 1999. 
Viken var rektor ved Båtsfjord skole fra begynnelsen av 1980-tallet til 2009.

Veien til Båtsfjord lufthavn fikk i 2011 navnet Ordfører Vikens veg, oppkalt etter ham for hans arbeide med å få ny flyplass til Båtsfjord.

## Referanser
Vingård

En **vingård** er en eiendom der det produseres vin, eller en næringsvirksomhet som er involvert i produksjonen av vin, slik som en vinprodusent. Enkelte vinprodusenter eier flere vingårder. Ved siden av produksjonsutstyr, inneholder større vingårder også varehus, butlejering laboratorier og større tankanlegg. Den eldste kjente vingården er fra regionen Areni i Armenia, som fortsatt er kjent som en vinproduserende region.

## Eksterne lenker
*
Hoffkammer

**Hoffkammer** (tysk: *Hofkammer*) var i senmiddelalderen og tidlig moderne tid betegnelsen på en myndighet som ble forvaltet av Landherrene i Tyskland. Den ble også kalt **rentekammer** (*Rentkammer* og *Rentei*). Begrepet har gitt opphav til benevnelsen *kammer* (*Kämmerer*) som brukes om forskjellige kommunale myndigheter som styrer finansene.
Via Aurelia

**Via Aurelia** var en av de romerske veiene og gikk fra Roma og nordover langs kysten av Tyrrenhavet til Pisae. Derfra var en knyttet til veier videre til Gallia.

Veien ble anlagt rundt 241 f.Kr. da Gaius Aurelius Cotta var censor, og har navn etter ham.

Dagens riksvei *Strada statale 1 Via Aurelia* (SS 1) går langs kysten fra Roma til Ventimiglia på grensen til Franskrike.

## Eksterne lenker
*
Grevskapet Gimborn

**Herskapet Gimborn**, siden 1682 **grevskapet Gimborn**, var et territorium innenfor Det hellige romerske rike av den tyske nasjon. Siden 1681 var det riksumiddelbart og tilhørte den nederrhinsk-westfaliske rikskrets.

Området tilhører idag Bergisches Land og omfatter byene Bergneustadt, Gummersbach og Marienheide, såvel som Gimborn som idag er en del av Marienheide.
Babycall

***Babycall*** (engelsk: *The Monitor*) er en norsk thriller regissert av Pål Sletaune. Filmen hadde premiere i Norge 7. oktober 2011. Blant de medvirkende i filmen finner vi blant annet skuespillerne Noomi Rapace og Kristoffer Joner. Produsent er Turid Øversveen.

## Handling
Anna og hennes 8 år gamle sønn Anders (spilt av Vetle Qvenild Werring) flytter inn i en stor leilighet utenfor Oslo. Anna er bekymret for at de kommer til å bli funnet av hennes voldelige ektemann, etter å ha blitt flyttet. De får sporadiske besøk av to barnepassere, Grete og Ole, som advarer Anna om at hans tidligere ektemann snart kan forsøke å få foreldreansvar for sønnen deres. Anders begynner å gå på en skole i nærområdet. Anna tvinger først Anders til å ligge på samme rom som henne, men dette blir frarådet av saksbehandlerne deres.

Så Anna skaffer en baby-monitor i en butikk, og møter Helge (spilt av Kristoffer Joner) en sjenert mann hvis eldre mor ligger døende på sykehus. Anna og Helge begynner å møtes flere ganger, som regel i nærheten av Helges arbeidsplass. Helge forteller Anna mer om moren hans, og Anna forteller Helge om sønnen hennes. Men den første natten Anders sover alene på hans eget rom, hører Anna forstyrrende lyder fra rommet hans over baby-monitoren - inkludert skriking.

Livredd løper Anna til sønnens rom, men finner ham sovende. Dagen etter kommer Anna tilbake til butikken og snakker med Helge, som nevner at monitoren hennes kan fange opp lyder fra andre frekvenser hvis disse er nærme nok. Dette betyr at skrikene kommer fra noen andre, innenfor 50 meter. På et kart over leilighetskomplekset deres, tegnet av Anders, forsøker Anna å oppdage kilden til de andre frekvensene og alle de merkelige lydene. Men en rekke mystiske og skremmende hendelser finner sted.

## Skuespillere
* Noomi Rapace som Anna
* Kristoffer Joner som Helge
* Vetle Qvenild Werring som Anders
* Stig R. Amdam som Ole.
* Maria Bock som Grete
* Torkil Høeg som en gutt i nabolaget.
* Henrik Rafaelsen som en doktor
* Tom Hugo Nielsen som skole-inspektør.
* Mona Engh som en sekretær
* Eva Zeidler som Helges syke mor.
* Kaia Varjord som en politi-betjent.
* Camilla Augusta Hallan som doktor.
* Haakon Gjerløw som butikk-ansatt 1
* Frank Jørstad som butikk-ansatt 2
* Bjørn Moan som en mann fra nabolaget.

## Amanda-prisen
Under Amandaprisen 2012 vant filmen priser for «beste kvinnelige skuespiller» (Noomi Rapace), «beste filmmanus» (Pål Sletaune), «beste produksjonsdesign / scenografi» (Roger Rosenberg) og «beste lyddesign» (Tormod Ringnes og Christian Schaanning). I tillegg var den nominert til «beste norske kinofilm», «beste mannlige birolle», «beste foto», «beste visuelle effekter» og «beste klipp».

## Anmeldelser
* Anmeldelse VG 
* Anmeldelse NRK P3 

## Referanser


## Eksterne lenker
* 
* Hollywood Reporter review
* Offisielle filmnettsted
Godvakker-Maren

***Godvakker-Maren*** er en norsk filmkomedie fra 1940. Den var regissert av Knut Hergel som også sto for manus sammen med Alf Sommer og Einar Tveito. Manuset bygger på  Oskar Braatens *Bak høkerens disk* og *Godvakker-Maren*. Den ble satt opp på kino 31. oktober 1940.

Handlingen tar utgangspunkt i to unge jenter fra Hedmark som får arbeid hos kolonialhandler *Nils Andresen* i Oslo. *Andresen*s kone ligger til sengs med innbildt syke og *Andresen* interesserer seg for sine to unge kvinnelige medarbeidere. *Godvakker-Maren*, spilt av Eva Sletto, kommer også ut for andre viderverdigheter i hovedstaden før ting ordner seg.

## Rolleliste

## Eksterne lenker
*
Hammerverk

**Hammerverk** var en håndverksbedift for fremstilling av smijern som halvfabrikata, og fra dette for fremstilling av konsumvarer, i tiden før den industrielle revolusjon. Bedriftene var oppkalt etter en hammer som formet smijernet, og som var drevet av vann fra vannkilder.

## Referanser


## Eksterne lenker
*
Peter Langensteiner

**Peter Caspar Langensteiner** (født 10. mai 1994) er en norsk-tysk fotballspiller som spiller på midtbanen for Sandefjord i Adeccoligaen. Langensteiner, som betegnes som et stort talent, fikk sin debut i Adeccoligaen for Sandefjord mot Notodden 13. mai 2012.

Langensteiner har tidligere spilt for Vanvik i tillegg til at han har spilt aldersbestemt fotball for Stadsbygd. Han spiller med mellomnavnet Caspar på ryggen.

## Referanser


## Eksterne lenker
* 
* Spillerprofil på SandefjordFotball.no
* Spillerstatistikk på altomfotball.no 
* Spillerstatistikk på NIFS.no
NM i fotball for kvinner 2012

**Norgesmesterskapet i fotball for kvinner 2012** er en norsk fotballturnering. Det er det 35. offisielle norgesmesterskapet i fotball for kvinner. Det ble vunnet av Stabæk som slo Røa 4-0 i finalen.

## Småfakta
* Dette var første gang samtlige kamper i de to første rundene gikk på samme dag og ingen lag trakk seg.

## 1. runde
Tirsdag 19. April.

## 2. runde
Samtlige kamper ble spilt tirsdag 5. juni klokken 18:00, bortsett fra Sarpsborg 08 - Fortuna (16:30) og Linderud-Grei - Fart (20:15). Samtlige toppserielag kvalifiserte seg automatisk til andre runde.

* Sarpsborg 08 - Fortuna Ålesund 2-1
* Fossum (Skien) – Kolbotn 0-4 
* Kongsvinger - Stabæk 0-7
* Tynset – Trondheims-Ørn
* Urædd – Røa 0-7 
* Skarphedin - Amazon Grimstad 0–3 
* Sola – Klepp 4-5
* Haugar - Arna-Bjørnar 1-2
* Avaldsnes - Voss 9-1
* Kaupanger – Sandviken 1-2
* Hødd - LSK Kvinner 1-9
* Træff - Vålerenga 0-4
* Freidig - Kattem 0-7
* Medkila – Grand Bodø 2-1
* Alta - Fløya 0-5
* Linderud-Grei - Fart 0–1 

## 3. runde
Det er 16 lag i tredje runde og kampene ble spilt 27. juni. Kampstartpunktene varierte mellom 17:00 og 19:30.

***[[Røa Dynamite Girls|Røa]]** – Kattem 6–1
*Fløya – **[[Stabæk Fotball Kvinner|Stabæk]]** 0–3
*Vålerenga – **[[Idrettslaget Sandviken|Sandviken]]** 0–1
***[[Amazon Grimstad Fotballklubb|Amazon Grimstad]]** – Avaldsnes 3–0
***[[Arna-Bjørnar Fotball|Arna-Bjørnar]]** – Klepp 4–1
***[[Trondheims-Ørn]]** – Medkila 1–1, 6-4 str.
***[[LSK Kvinner Fotballklubb|LSK Kvinner]]** – Sarpsborg 08 5–1
*Kolbotn – **[[Fotballaget Fart|Fart]]** 1–0

## 4. runde
Kvartfinalene ble spilt 31. juli. Kampene startet klokken 18:00 bortsett fra LSK Kvinner - Røa, som startet 19:00.

## Semifinale
Semifinalene spilles 10. og 11. oktober. Kampene startet klokken 15:30.

## Finale

## Referanser


## Eksterne lenker
*  på Fotball.no
Christoffer Aasbak

**Christoffer Aasbak** (født 1993) er en norsk fotballspiller som spiller for .

Den 10. desember 2023 sikret han opprykket fra OBOS-ligaen 2023 til Eliteserien 2024 for  i Kvalifisering til Eliteserien 2024 med å score mot  på det femte og avgjørende straffesparket i straffesparkkonkurransen.

## Referanser


## Eksterne lenker
* 
* Spillerstatistikk på altomfotball.no 
* Spillerstatistikk på NIFS.no
Kim Riksvold

**Kim Ove Norum Riksvold** (født 26. oktober 1993) er en norsk fotballspiller som spiller for Nardo Fotballklubb.

Riksvold kom til Ranheim fra U19-avdelingen til Rosenborg sammen med Christoffer Aasbak sommeren 2012.

## Referanser


## Eksterne lenker
* 
* Spillerstatistikk på altomfotball.no 
* Spillerstatistikk på NIFS.no
Johan Friedrich Wilhelm Haffner

**Johan Frederich Wilhelm von Haffner** også **Johan Frederik Vilhelm Haffner** (født 1768, død 1822), var en norsk offiser og en av Christian Frederiks nærmeste medarbeidere – adjutant – på Eidsvoll da Riksforsamlingen satt sammen i 1814.
Haffner hadde deltatt ved stormannsmøtet på Eidsvoll den 16. februar 1814.

I en periode hvor Christian Frederik ikke var til stede på Eidsvoll sendte Haffner ham fire brev. Her informerte han om det som skjedde i tillegg til å overbringe rykter og intriger.

I 1815 slo han seg ned på gården Dal på Eidsvoll.

## Referanser
Never Back Down

***Never Back Down*** er et amerikansk actiondrama fra 2008. Filmen er regissert av Jeff Wadlow, skrevet av Chris Hauty, og har Sean Faris, Amber Heard, Cam Gigandet og Djimon Hounsou i hovedrollene.

## Handling
Jake Tyler (Sean Faris) er en tenåring som nettopp har mistet faren i en bilulykke, og som nå flytter fra hjembyen til Orlando i Florida, hvor han, moren Margot (Leslie Hope) og lillebroren Charlie (Wyatt Smith) skal bo, siden Charlie har fått et tennisstipend på en god skole i byen. Jake, som har et naturtalent i nærkampsport, blir umiddelbart innviet i en MMA-gruppe på sin skole, der den arrogante og selvgode Ryan McCarthy (Cam Gigandet) er den store stjernen.

De to blir imidlertid bitre fiender da Jake får en god tone med Ryans kjæreste Baja Miller (Amber Heard), og Ryan gjør skam på Jake i en nærkamp foran halve skolen. Jake bestemmer seg umiddelbart for å kjempe tilbake, til tross for sin mors store protester, og går i trening hos MMA-mesteren Jean Roqua (Djimon Hounsou) i hans klubblokaler for å gjøre seg klar til den uavhengige, men prestisjetunge MMA-turneringen *Beatdown*, der også Ryan skal stille opp.

## Rolleliste
* Sean Faris i rollen som Jake Tyler
* Amber Heard i rollen som Baja Miller
* Cam Gigandet i rollen som Ryan McCarthy
* Evan Peters i rollen som Max Cooperman
* Leslie Hope i rollen som Margot Tyler
* Djimon Hounsou i rollen som Jean Roqua
* Wyatt Smith i rollen som Charlie Tyler
* Affion Crockett i rollen som Beatdown DJ
* Neil Brown jr. i rollen som Aaron
* Lauren Leech i rollen som Jenny
* Tilky Jones i rollen som Eric
* Steven Crowley i rollen som Ben
* Tom Nowicki i rollen som Mr. Lloyd
* Chele André i rollen som Max's Girl

## Eksterne lenker
*
Johan Wilhelm Huus-Hansen

**Johan Wilhelm Huus-Hansen** (født 1894 i Christiania, død 1935) var en norsk organist og komponist. Han er kjent for sitt lange virke som organist i Trefoldighetskirken i Oslo hvor han arbeidet fra 1921 til 1935.

I årene 1913–1916 har han fungert som vikar for Christian Cappelen under hans siste år som organist i Vår Frelsers kirke i Oslo.

Huus-Hansen komponerte også korverk og orgelmusikk.

## Referanser


## Kilder
* 
* Arno Berg og Bernhard Hagtvedt: *Vår Frelsers kirke*, forlaget Land og kirke, Oslo 1950, kapittelet om organistene
Frederik Christian Lindeman

**Frederik Christian Lindeman** (født 4. desember 1803, død 29. juli 1868) var en norsk organist og lærer fra Trondheim, eldste sønn av Ole Andreas Lindeman og av Lindeman (slekt).

Han fikk i første omgang undervisning av faren og var senere i Christiania for videre studier. Under oppholdet her var han organist i Vår Frelsers kirke 1820–1826 og innledet dermed Lindemandynastiet i domkirken. Tilbake i Trondheim fikk han ansettelse som lærer ved Døvstummeinstituttet i byen og er i ettertid ansett som en pioner når det gjelder tilrettelegging av undervisning for døve. Han var også organist i Hospitalskirken og etter farens død i 1857 overtok han stillingen som organist i Vår Frue kirke.

Lindeman var gift med Stine Marie Lerche (født 1818).

## Referanser


## Kilder
* Lindeman-tradisjonen – introduksjon fra Lindemans legat
* Arkivverket - folketellingen 1865
* Lindemanfamilien fra Salmonsen
Schell

**Schell** kan blant annet vise til:  

* Frank Reamer Schell (1884-1959), amerikansk olympisk roer
* Maximilian Schell (1930-2014), østerriksk-sveitsisk skuespiller, regissør og produsent
Aeolis Mons

**Aeolis Mons**, også kjent som **Mount Sharp**, er et fjell i midten av Gale-krateret på planeten Mars. Fjellet reiser seg 5,5&nbsp;km fra bunnen av krateret. Studier av fjellets geologi er et av hovedmålene for NASAs rover *[[Curiosity]]*, som landet i Gale-krateret 6. august 2012.

## Navngivning
Fjellet ble oppdaget på 1970-tallet, men forble navnløst i 40 år frem til det ble aktuelt som mål for *Curiosity*. Det fikk da ulike tilnavn; i en bildetekst fra 2010 kalte NASA det for eksempel «Gale crater mound». I mars 2012 kalte NASA det Mount Sharp etter den amerikanske geologen Robert P. Sharp. Det er imidlertid Den internasjonale astronomiske union som har ansvaret for navngivningen, og deres praksis er å kalle opp fjell på Mars etter albedoformasjonen der fjellet er plassert. I mai 2012 fikk fjellet derfor navnet «Aeolis Mons», og samtidig ble navnet «Aeolis Palus» gitt til sletten nord for fjellet. *[[Aeolis]]* er det gamle navnet på Izmir-regionen i Vest-Tyrkia. For å fortsatt gjøre ære på Sharp, ble i stedet et stort krater omtrent 260&nbsp;km vest for Gale-krateret oppkalt etter ham; Robert Sharp-krateret.

## Geologi

Fjellet befinner seg i midten av krateret Gale. På nordsiden reiser det seg 5,5&nbsp;km over kraterbunnen og på sørsiden reiser det seg 4,5&nbsp;km over kraterbunnen. Fjellet reiser seg dessuten noe over selve kanten på krateret. Det interessante med fjellet er at det fremstår som en haug av et stort antall sedimentærlag. Gale-krateret har blitt anslått å være 3,5–3,8 milliarder år gammelt, og på et senere tidspunkt har det trolig vært helt fylt med sedimenter. Aeolis Mons fremstår som restene som står igjen etter millioner eller milliarder av år med erosjon av sedimentlagene, og de ulike lagene kan fortelle noe om ulike perioder av Mars' geologiske historie. Erosjonen kan ha foregått ved hjelp av vind og kjemisk forvitring, men kanskje også ved hjelp av vann hvis det på et tidligere tidspunkt befant seg flytende vann i krateret.

## Referanser


## Eksterne lenker
*
Albedoformasjoner på Mars

**Albedoformasjoner på Mars** er lyse og mørke formasjoner eller mønstre som kan sees på planeten Mars ved hjelp av et jordbasert teleskop på grunn av albedo-basert kontrast.

Før romsonder  ble tatt i bruk for å bistå utforskningen av Mars, var albedoformasjoner det astronomene kunne bruke til å lage kart over Mars, og mange av disse har derfor fått egne navn. Lenge opererte ulike astronomer med ulike navn, men i 1958 ble listen standardisert av Den internasjonale astronomiske union. Deres offisielle kart inneholdt 128 navngitte formasjoner, hvorav 105 kom fra Giovanni Schiaparelli, 16 fra Eugène Michel Antoniadi, 2 fra Percival Lowell, 2 fra Camille Flammarion og 3 ble opprettet av en komité.

Mange av de gamle albedo-navnene brukes fremdeles for å beskrive geografiske områder på planeten. Den internasjonale astronomiske union bruker dessuten navnene til navnsetting. I 2012 ble for eksempel fjellet Aeolis Mons oppkalt etter den gamle albedoformasjonen «Aeolis».

De lysere formasjonene ble tidlig identifisert som en frosset substans, enten vann eller karbondioksid, men de mørkere formasjonene var lenge et mysterium. Da Giovanni Schiaparelli begynte å observere Mars i 1877, trodde han først de mørkere formasjonene kunne være innsjøer eller myrer og de fikk navn som bærer preg av det (latin: *mare*, *lacus*, *palus*, osv.). Etterhvert ble hypotesen forkastet, men flekkene forble et mysterium, spesielt siden astronomene kunne observere at de forandret størrelse og intensitet gjennom året. I dag vet vi at flekkene kommer fra områder der vinden har blåst vekk overflatestøvet og avdekket en mørkere berggrunn. Størrelsen forandrer seg i løpet av året på grunn av sandstormer.

## Referanser


## Eksterne lenker
* iTouchMap.com - Liste over albedoformasjoner på Mars.
Inn i mørket

***Inn i mørket*** er en [norsk film] fra 2012. Den er skrevet og regissert av Thomas Wangsmo, og har Thorbjørn Harr og Fridtjov Såheim i hovedrollene. Filmen hadde premiere 17. januar 2012 på Tromsø Internasjonale Filmfestival, og norsk kinopremiere 3. februar 2012. Den internasjonale premieren var 25. august 2012 under Montreal World Film Festival, hvor filmen vant Bronze Zenith-prisen for tredje beste film i konkurransen for beste regidebut.

Filmsiden Montages publiserte en inngående analyse av *Inn i mørket* en uke etter kinopremieren, hvor de berømmet filmens finstemte estetikk, blikk for detaljer og ubehagelige stemning, og omtalte manusforfatter og regissør Thomas Wangsmo som et talent å følge videre. I et intervju med filmmagasinet Rushprint drøftet  Wangsmo filmens produksjonsprosess, inkludert utfordringene rundt filmens lave budsjett og hvordan det bidro til å forme filmens estetikk.

Filmen ble vist på kinoer over hele Norge, med unntak av Bergen kino, og deltok på en rekke internasjonale filmfestivaler som nevnte Montreal World Film Festival, Camerimage, Festroia International Film Festival, Cinema Jove, Braunschweig International Film Festival og Bright Nights Baltic-Nordic Film Festival.

## Rolleliste

## Referanser


## Eksterne lenker
*
NOU 2012: 14, Rapport fra 22. juli-kommisjonen

**NOU 2012: 14, Rapport fra 22. juli-kommisjonen** er en norsk offentlig utredning. 22. juli-kommisjonen ble oppnevnt 12. august 2011 og avga sin rapport 13. august 2012. Kommisjonen ble oppnevnt for «å gjennomgå og trekke lærdom fra angrepene på regjeringskvartalet og Utøya 22. juli 2011.» Leder for kommisjonen var Alexandra Bech Gjørv. Sekretariatsleder var Bjørn Otto Sverdrup.

## Konklusjoner
* Angrepet på regjeringskvartalet kunne ha vært forhindret gjennom effektiv iverksettelse av allerede vedtatte sikringstiltak.
* Myndighetenes evne til å beskytte menneskene på Utøya sviktet. En raskere politiaksjon var reelt mulig. Gjerningsmannen kunne ha vært stanset tidligere.
* Flere sikrings- og beredskapstiltak for å vanskeliggjøre nye angrep og redusere skadevirkningene burde ha vært iverksatt.
* Helse- og redningsarbeidet ivaretok de skadde og pårørende i akuttfasen på en god måte.
* Regjeringens kommunikasjon til befolkningen var god. Departementene maktet å videreføre sitt arbeid på tross av skadene.
* Med en bedre arbeidsmetodikk og et bredere fokus kunne PST ha kommet på sporet av gjerningsmannen før 22. juli. Kommisjonen har likevel ikke grunnlag for å si at PST dermed kunne og burde ha avverget angrepene.

## Se også
* Sønderland-rapporten
* NOU 2013: 9, Politianalysen

## Eksterne lenker
* Rapporten på regjeringen.no
* Kommisjonens nettsted på regjeringen.no
Anzjelika Timanina

**Anzjelika Timanina** (russisk: Анжелика Игоревна Тиманина; født 26. april 1989 i Jekaterinburg) er en russisk synkronsvømmer som deltok i de olympiske leker 2012 i London. 
     
Timanina ble olympisk mester i synkronsvømming under Sommer-OL 2012 i London. Hun var med på det russiske laget som vant lagkonkurransen foran og Kina og Spania. De andre på laget var Anastasija Davydova, Marija Gromova, Natalja Isjtsjenko, Elvira Khasianova, Aleksandra Patskevitsj, Svetlana Romasjina, Daria Korobova og Alla Sjisjkina.

## OL-medaljer
*  2012  London -  **Gull** i synkronsvømming lag  Russland

## Eksterne lenker
*
Frihet, likhet og Det muslimske brorskap

***Frihet, likhet og Det muslimske brorskap*** er en norsk dokumentarfilm fra 2010 regissert av Per Christian Magnus og med manus av Walid al-Kubaisi.

Filmen hadde premiere på  Vika kino 25. november 2010 og visningen ble etterfulgt av en paneldebatt.

Den ble vist på TV 2 i slutten av november 2010.

## Innhold

Filmens tema er et kritisk blikk på islamisme og spesielt hvordan denne kommer til uttrykk hos Det muslimske brorskapet. Filmen følger Walid al-Kubaisi på en reise blant muslimske intellektuelle og kritikere av brorskapet, samtidig som også enkelte representanter fra Brorskapet kommer til orde. Opptak er gjort blant annet i Egypt, Jemen, Paris og Oslo. Blant de intervjuede i Egypt er Gamal al-Banna som er bror til grunnleggeren av Brorskapet, tidligere leder i Brorskapet Mohammed Mahdi Akef,  politikeren Refaat al-Saeed og journalist og mennesekrettighetsaktivist Karima Kamal..

I filmen blir blant annet hijab debattert. Gamal al-Banna gir blant annet uttrykk for at hijab ikke er en muslimsk plikt og at fokus på slike ting hindrer fremgang i den muslimske verden og integrering i Europa. Andre intervjuede fremstiller hijab som kvinneundertrykkende.

Et gjennomgangstema var en fremstilling av islamisters økende innflytelse i den arabiske verden og ønsket om makt og innflytelse også i Europa.

## Reaksjoner og debatt

*Aftenposten*s anmelder ga filmen karakteren 3 og mente den var ujevn, «med sterk vilje og varierende gjennomføringskraft». *Dagbladets* anmelder skrev etter visningen på TV&nbsp;2 at dokumentaren var unyansert..

Politiker for Frp Mazyar Keshvari skrev i et innlegg i *Aftenposten* 30. november 2010 at Walid al-Kubaisi skildrer den største fare Europa har stått overfor siden nazismen.

Flere av de intervjuede hevdet seg i etterkant misbrukt av Walid al-Kubaisi da de hevdet han hadde gitt et forvrengt bilde av deres uttalelser og særlig at uttalelser som gikk spesifik på egyptiske forhold var framstilt som de hadde like stor vekt på europeiske forhold..

## Referanser


## Eksterne lenker
* 
* ''Frihet, likhet og Det muslimske brorskap'', YouTube, hentet 13. august 2012
Kurtoasi (heraldikk)

**Kurtoasi** (av fransk: *Courtoisie*) vil si å speilvende et våpenskjold. I heraldikken betegner kurtoasi skikken å speilvende mannens våpenskjold mot kvinnens, i et alliansevåpen. Kurtoasi er også en speilvending av et våpenskjold mot et alter i en kirkebygning.

Våpenskjold i kurtoasi forekommer i de fleste land med europeisk heraldikk allerede fra middelalderen. Det finnes også avbildninger av alliansevåpen der våpenfigurene ikke er speilvendte, særlig i sterkt sammensatte våpenskjold.

Til dels er uttrykket kurtoasi brukt også når et våpen er speilvendt for å peke i fartsretningen på kjøretøy, så som det norske riksvåpenet på politiets bildører. Dessuten kan uttrykket brukes når et våpenskjold er plassert slik at det vender mot tittelsiden til en bok.

Et våpenskjold kan være blitt speilvendt ved en ren feil, særlig når gravøren av et signet har gravert seglbildet positivt i stedet for negativt. Seglavtrykket blir da negativt og speilvendt.

*Courtoisie* betyr høviskhet eller høflighet og finnes på norsk skrevet som kurtoisi.

## Litteratur
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Magnus Bäckmark og Jesper Wasling: *Heraldiken i Sverige*, Lund 2001, side 82-84
Kong Haakon VII’s regjeringsjubileum 1945

***Kong Haakon VII's regjeringsjubileum 1945*** er en norsk dokumentarfilm fra 1945 med manus av Vilhelm Bjørset.

Dokumentarfilmen tar for seg hele Kong Haakons regjeringsperiode fra 1905 frem til 1945 og viser en rekke forskjellige enkeltopptak. Filmen begynner med opptak av den unge prinsen i sitt hjem i København, fortsetter med ankomsten til Norge og har så en detaljrik dekning av kroningsferden i 1906.

Andre ting som vises er den nye kongefamiliens første tilstedeværelse ved Holmenkollrennene og kongefamiliens Nordlandsreise med Fridtjof Nansen.

Filmen viser besøk av kong Edward VII i 1908 og av den avgåtte amerikanske presidenten Theodore Rooseveltt i 1910, på besøk for å holde sin nobeltale etter å ha mottatt Nobels fredspris i 1906.. Den viser også hjemkomsten av Bjørnstjerne Bjørnsons båre fra Paris i 1910 og bisettelsen i Trefoldighetskirken og Vår Frelsers gravlund.

Den viser opptak av markeringen av 100-årsjubileumet for Grunnloven i 1914 og 125-årsjubileet i 1939 med feiring på Eidsvoll.

Filmen viser opptak av avreise til statsoverhodemøte i Stockholm i 1939 i forbindelse med den første vinterkrigen i Finland.

Den har også opptak fra 9. april 1940, samt omfattende dekning av kongens tid i Storbritannia under krigen. Blant annet vises norsk statsråd i London, julefeiringen 1944 og det er opptak av kongen som taler fra London.

Filmen avsluttes med at Haakon VII ankommer Norge med krysseren «Norfolk» og jubelferden som deretter følger i Oslo. Alfred Maurstad leser Arnulf Øverlands dikt «Til Kongen».

Filmen ble satt opp på norske kinoer høsten 1945 og ble en stor suksess. Deretter ble den ikke vist mer og deler av innholdet ble regnet som tapt. Originalopptaket ble imidlertid funnet igjen og restaurert av Nasjonalbibliotekets lyd- og bildearkiv i Mo i Rana i forkant av 100-årsjubileumet for unionsoppløsningen i 1905. Den ble utgitt på DVD i 2005.

## Referanser


## Eksterne lenker
*
Windermere

**Windermere** er Englands største innsjø. Det er en avlang innsjø som ble formet da en isbre trakk seg tilbake etter siste istid. Den har vært et av Englands mest populære steder for ferier og sommerhus siden Kendal og Windermere-jernbanen ble bygget i 1847. Innsjøen ligger i Cumbria county i Lake District.

Innsjøen har siden 2008 vært brukt til svømmekonkurransen Great North Swim.

## Bilder

Fil:Windermere Lake District from hill.JPG|Windermere
Fil:Lake Windermere on a misty morning.JPG|Windermere om morgenen
Fil:Windermere2croped3.jpg|Kart over innsjøen fra 1925


## Eksterne lenker
* 
* Photographs of Windermere
* The Cumbria Directory - Windermere
* Windermere Cruising Association
* Royal Windermere Yacht Club 
* Windermere Steamboat Project 
* The Windermere Way – a walking route around the lake. 
* Windermere Interactive Maps –  2d & 3d 
* Lake District Walks
USS «Nitze» (DDG-94)

**USS «Nitze» (DDG-94)** er en amerikansk jager i Arleigh Burke-klassen med hjemmehavn i Norfolk i Virginia. Skipet, som oppkalt etter Paul Nitze, tilhører Atlanterhavsflåten i Den amerikanske marinen.

## Eksterne lenker
*
Kurpark Wiesbaden

**Kurpark Wiesbaden** i Wiesbaden er det største parkanlegget i Wiesbaden med sine &nbsp;m². Det ble opprinnelig anlagt på slutten av 1800-tallet.
Martin Kayongo-Mutumba

**Martin Kayongo-Mutumba** (født som **Martin Mutumba** den 15. juni 1985 i Solna) er en svensk fotballspiller av ugandisk opprinnelse som spiller for AIK. Han ble svensk seriemester og cupmester sesongen 2009.

Han er tremenning til den tidligere fotballspilleren Moses Nsubuga som spilte for IF Elfsborg og som mistet benet i en bilulykke.. 

Mutumba vokste opp i Stockholm-forstaden Rinkeby, spilte i Allsvenskan 2009 med en «bandana» på hodet med påskriften «R-by», en fotkortelse for Rinkeby. 2006 ble han dømt til samfunnstjeneste for overgrep.

2003 deltok Mutumba i boken «Svartskallar – Så funkar vi», der elleve ungdommer fra ulike kulturer forteller om hvordan det er å ha  innvandrerbakgrunn i det moderne svenske samfunnet.

Mutumba har utgitt flere raplåtar under artistnavnet «M9». Han har en tatovering på sin venstre tinning der det står «R-by», en hyllest til forstaden Rinkeby, der han vokste opp. To dager før den avgjørende finalen mot IFK Göteborg sesongen 2009 tatoverte han «AIK GULD 2LAX9» på brystet.

## Noen meritter
;Med AIK
* Svenska Supercupen 2010
* Allsvenskan 2009
* Svenska Cupen 2009

## Referanser


## Eksterne lenker
*
90 minutter

***90 minutter*** er en norsk drama-thriller regissert av Eva Sørhaug. Filmen handler om hva som skjer i de siste 90 minuttene i et menneskeliv før de begår mord. I filmen følges tre menn i forskjellige livssituasjoner i deres siste 90 minutter. 

## Rolleliste
* Aksel Hennie - Trond 
* Kaia Varjord - Karianne, Tronds kjæreste 
* Bjørn Floberg - Johan
* Pia Tjelta - Elin
* Mads Ousdal - Fred
* Annmari Kastrup - Hanna
* Fred Heggland - narkotikaselger

## Referanser


## Eksterne lenker
* 
*
Irene Montrucchio

**Irene Montrucchio** (født 7. oktober 1991 i Barcelona) er en spansk synkronsvømmer som deltok i de olympiske leker 2012 i London. 
 
Montrucchio vant en olympisk bronsemedalje i synkronsvømming under Sommer-OL 2012 i London. Hun var med på det spanske laget som kom på tredjeplass i lagkonkurransen bak Russland og Kina. De andre på laget var Clara Basiana, Alba Cabello, Ona Carbonell, Margalida Crespí, Andrea Fuentes, Thaïs Henríquez, Paula Klamburg og Laia Pons

## OL-medaljer
*  2012  London -  Bronse i synkronsvømming, lag  Spania

## Referanser


## Eksterne lenker
*
Menneskealder

**Menneskealder** eller **mannsalder** er en generell tidsenhet som tilsvarer et levd liv.  Det er for eksempel brukt i biografier, som tittelen på Thomas Segelke Thraps bok *En menneskealder i fengsel : erindringer* eller som hos Eilert Sundt: «...erklærede mig, at for en menneskealder siden var der...» når han henviser til det man kan minnes. 

I etnologisk forskning brukes **mannsalder** om den tiden det tar for en generasjon å skape en ny generasjon i et patriarki. En mannsalder er derfor et flytende tall.

Om man legger til grunn det året man føder sin førstefødte, vil en mannsalder i 1961 være 28,2 år (fars førstefødte), mens det i 2019 er 32 år. 

## Referanser
Osvaldo Vieira internasjonale lufthavn

**Osvaldo Vieira internasjonale lufthavn**  er en internasjonal flyplass i Bissau, hovedstaden i Guinea-Bissau. Flyplassen er den eneste internasjonale flyplassen i landet. Flyplassen har bare én rullebane. Guinea-Bissau har bare tre asfalterte rullebaner, og rullebanen på Osvaldo Vieira internasjonale lufthavn er en av dem. Det går tre flyturer i uken til Lisboa med flyselskapet TAP Portugal. Senegal Airlines har en daglig flyrute til Dakar, mens TACV har to flyturer til Praia i uken via Dakar. I desember 2011 opprettet Royal Air Maroc en flyrute mellom Osvaldo Vieira internasjonale lufthavn og Casablanca, den går to ganger i uken.

Flyplassen var stengt fra juni 1998 til juli 1999 på grunn av trefninger i og rundt Bissau.

## Flyselskaper og destinasjoner

## Eksterne lenker
*
Yaoundé lufthavn

**Yaoundé lufthavn**  er en flyplass i Kameruns hovedstad Yaoundé. Et annet navn på flyplassen er **Yaoundé Ville Airport**.

## Eksterne lenker
*
Daniel Tjernström

**Leif Daniel Tjernström** (født 19. februar 1974 i Karlskoga) er en svensk tidligere fotballspiller. 

## Klubbkarriere
Tjernströms opprinnelige klubb er Bråtens IK fra Karlskoga. Han startet sin seniorkarriere på andredivisjons-laget KB Karlskoga i begynnelsen av 90-tallet, og deretter gjorde han sin Allsvenskan-debut med Degerfors IF 1993. Etter tre sesonger i Degerfors dro han til en lokal konkurrent, Örebro SK 1996 hvor det ble ytterligere tre sesonger. 1999 ble han rekruttert til AIK.

Tjernström ble i 2005 utnevnt til kaptein av AIK, og han spiller i hovedsak som en midtbanespiller.

Han ble valgt ut av Gnagarforum på svenskafans.com til året sentrale aktør i 2005 og vant stort. Også 2006 i Allsvenskan ble han valgt til årets sentrale aktør.

Da AIK tok Allsvensk-seier etter 1-2 mot IFK Göteborg den 1. november 2009 satte Daniel inn det avgjørende målet. Dette resulterte i AIKs 11. nasjonale mesterskap.

## Noen meritter
;Med Degerfors IF
* Svenska Cupen 1992/1993

;Med AIK
* Svenska Supercupen 2010
* Allsvenskan 2009
* Svenska Cupen 1999 & 2009

## Referanser


## Eksterne lenker
* 
* Svenska Fotbollförbundet
Innenriksministeriet (Finland)

**Innenriksministeriet** (finsk: *Sisäasiainministeriö*; svensk: *Inrikesministeriet*) er et ministerium i dtn finske statsrådet. Det har ansvar for alminnelig orden, sikkerhet, politi, sivilt beredskap, grensekontroll, immigrasjon og menneskerettigheter. Det er fine avdelinger i ministeriet: politiavdelingen, redningsavdelingen, migrasjonsavdelingen og grensekontrollavdelingen.
Politiavdelingen har ansvar for den strategiske planeringen og tilsyn med politivesenet. Redningsavdelingen leder og fører tilsyn med redningsvesenet. Grensekontrollavdelingen er stab for Den finske grensevakten og resultatstyrer denne. Migrasjonsavdelingen resultatstyrer Migrasjonsverket.

I tilslutning til Innenriksministeriet finnes også den finske diskrimineringsnevnden og minoritetsombudsmannens byrå.

Innenriksministeriet ledes av innenriksminister Päivi Räsänen.

## Eksterne lenker
*
Luther Perkins

**Luther Monroe Perkins** (født 8. januar 1928 i Memphis i Tennessee, død 5. august 1968 i Nashville i Tennessee) var en amerikansk country gitarist og medlem av Tennessee Three, backupbandet for sangeren Johnny Cash. Perkins var en ikonisk person innen den generen som ble til rockabilly. Hans kreative enkle rytmiske bruk av Fender Esquire, Jazzmaster og Jaguar gitarer er kerditert for å ha gitt Cash sin signatur «boom-chicka-boom» stil.

## Referanser


## Eksterne lenker
* 
*
Heia Norge å, å

**«Heia Norge å, å»** var herrelandslaget i ishockey sin offisielle sang til B-VM i ishockey 1989 for menn i Oslo og Lillehammer, fremført av Kjetil Kjelle (som også var komponist og tekstforfatter), kommentatoren Jon Herwig Carlsen og landslaget selv. Sangen gikk til topps på «Norsktoppen» og «Ti i skuddet».

I sangen blir spillerne Åge Ellingsen, Rune Gulliksen, Jon Magne Karlstad, Jim «Jimmer'n» Marthinsen, Ørjan Løvdal, Geir Hoff, Erik Kristiansen, Lars Bergseng og Petter Salsten samt trener Lennart Åhlberg nevnt.

Norge vant B-VM og rykket dermed opp til A-VM i 1990. I den anledningen ble sangen oppdatert: i sangen blir Steve Allman, Marthinsen, Løvdal, Hoff, Kristiansen, Bergseng, Salsten og trener George Kingston nevnt, og i stedet for å «banke sveitserne» skulle de nå «banke russerne».

Til tross for sangens alder og emne så brukes sangen fortsatt som landslagssang, og vært brukt som målsang når Norge scorer i VM-kamper. Før ishockey-VM 2015 lagde landslaget en ny versjon av sangen. Versjonen ble sunget av Ole-Kristian Tollefsen, Niklas Roest, Martin Røymark og Andreas Martinsen, mens kommentatorlegenden Carlsen dessuten stilte villig opp igjen. I sangen blir spillere som Røymark, Patrick Thoresen, Martinsen, Lars Haugen, Anders Bastiansen, Roest, Jonas Holøs, Morten Ask og Alexander Bonsaksen samt trener Roy Johansen nevnt, mens målet var å «banke danskene».

## Referanser


## Eksterne lenker
* Heia Norge å, å – Rockipedia
* Den originale musikkvideo en fra 1989 på YouTube
* Musikkvideo en fra 1990 på YouTube
* Versjonen fra 2015 på YouTube
Vojna

:*For den russiske filmen fra 2002, se [[Vojna (film)]]

*'Vojna*' ([[russisk]]: *Война* – «krig») er et russisk kunstnerkollektiv kjent for provoserende og politisk ladet [[performancekunst]].

Vojna ble dannet i 2006 av Oleg Vorotnikov (Олег Воротников, «Vor»), Natalia Sokol (Наталья Сокол, «Koza»), Nadezjda Tolokonnikova (Надежда Толоконникова) og Petr Verzilov (Петр Верзилов), med støtte fra [[Oleg Kulik]]. Gruppen legger stor vekt på uavhengighet og mottar ikke offentlig eller privat støtte, og samarbeider ikke med noen gallerier. De fleste performancene utføres i det offentlige rom.

Etter en konflikt høsten 2009 ble gruppen delt i to fraksjoner basert henholdsvis i [[St. Petersburg]] og [[Moskva]], men begge fortsatte å bruke det samme navnet. Den Moskva-baserte fraksjonen ble ledet av Petr Verzilov og Nadezjda Tolokonnikova, og fra denne fraksjonen oppsto senere [[Pussy Riot]].

== Utvalgte arbeider ==

I februar 2008 fikk gruppen mye oppmerksomhet for *Fuck for Your Heir the Little Bear*, en performanceopptreden i [[Timirjazevamuseet for biologi]] der en gruppe mennesker hadde [[gruppesex]].

*A Cop in a Priest’s Robe* (2009) var en kommentar til den ortodokse kirkens makt i Russland. Ikledd prestekjole og politihatt spaserte Vorotnikov inn i et supermarked, fylte en handlevogn og gikk ut uten å betale, og uten at de ansatte protesterte.

*In Memory of the Decembrists—A Present to Yuri Luzhkov* (2009) besto av en iscenesatt henging av to homofile menn og tre sentralasiatiske gjestearbeidere på et kjøpesenter. Moskvas borgermester Jurij Luzhkovs anklages for en homofob politikk og for å ikke slå ned på den voldelige rasismen mot sentralasiatiske gjestearbeidere.

I *A Dick Captured By The FSB* (2010) malte de en 65 meter lang [[penis]] på kjørebanen på [[Litejnyj-broen]] i [[St. Petersburg]] ved å helle ut 55 liter maling. Arbeidet måtte utføres på under et halvt minutt. Broen reiste seg deretter foran et lokalt [[FSB (Russland)|FSB]]-kontor.

I *Palace Coup'' (september 2010) ble tre politibiler med politifolk inni veltet. Oleg Vorotnikov og Leonid Nikolajev ble deretter fengslet, men etter fire måneder i varetekt ble de kausjonert for av Banksy. Senere samme år ble anklagene droppet.

## Referanser
Partiet, makten og staten

***Partiet, makten og staten***, med undertittelen «En rapport om Arbeiderpartiets makt» (red. Vidar Helgesen ) er en bok om Det norske Arbeiderparti (senere Arbeiderpartiet)s kontroll med sentrale samfunnsinstitusjoner og organisasjoner i Norge. Den ble utgitt av Høyres Hovedorganisasjon i 1995 i bokserien Høyres Bibliotek. Boken avstedkom debatt og imøtegåelse ved utgivelsen. Partiet, makten og staten gikk langt i å antyde fordekt spill inn i det udemokratiske.

## Eksterne lenker
* ''Partiet, makten og staten'' ved Jan Petersen'' , NSD PolSys - Data om det politiske system
* ''Partiet, makten og staten'', Jan Petersen (redaktør), utgitt av Høyres hovedorganisasjon, digital kopi på bokhylla.no
Julius Emil Knudsen

**Julius Emil Knudsen** (født 25. november 1856 i Drammen, død 17. mars 1945 i Neddemin (nord for Neubrandenburg), Amt Neverin, Landkreis Mecklenburgische Seenplatte, Mecklenburg-Vorpommern, Tyskland) var en norsk bergingeniør og konsul. Knudsen var utdannet ved den tekniske høgskolen i München og Bergakademiet i Freiberg. Han var grubeingeniør ved Vigsnes Kobberverk. I 1890 ble han overstiger ved Røros Kobberverk, og deretter i 1895 administrerende direktør.

Fra 1897 til 1908 var han administrerende direktør for Sulitjelma Aktiebolag. I 1902 startet han de første eksperimentene med den såkalte Knudsenprosessen. Han kom frem til at røstingen kunne foregå i en lukket ovn med tilførsel av trykkluft. For å starte røsteprosessen trengte man små mengder koks, resten gikk av seg selv. Forbrenning av svovel og oksidering av jern utviklet slik varme at overskuddet kunne benyttes til å smelte malmen. Således kunne denne prosessen i én ovn og med minimal tilførsel av brensel, erstatte både røsting og skjærsteinsmelting.

I 1909 ble han direktør ved Mitterberger Kupfer-Aktiengesellschaft Salzburg.

## Referanser


## Litteratur
* Sandvik, Per M.-K.: En norsk bergingeniør - Julius Emil Knudsen 1856-1944, i: *Jernkontorets Bergshistoriska utskott H 47*, Stockholm 1990, s 57-69.
*
Den nasjonale støttegruppen etter 22. juli

**Den nasjonale støttegruppen etter 22. juli** er en organisasjon som ble opprettet 21. august 2011 for å fremme interessene til de rammede etter bombingen av regjeringskvartalet og skytingen på Utøya.  

Gruppen er partipolitisk uavhengig, og et interimsstyre bestående av ni medlemmer ble satt sammen for å lede arbeidet fram til første ordinære årsmøte våren 2012. 

## Referanser


## Eksterne lenker
* 
*  Nasjonal støttegruppe etter 22. juli-hendelsene, hjemmeside
Frihetspartiet i Kärnten

**Frihetspartiet i Kärnten** (tysk: Die Freiheitlichen in Kärnten (FPK)) er et østerriksk parti stiftet i 1986 av Jörg Haider. Partiet var fra 1986 til 2005 et delstatsparti under FPÖ. Fra 2005 til 2009 var det en del av BZÖ. Fra 2010 arbeider FPK som et selvstendig parti i delstaten Kärnten og på landsbasis i samarbeid med FPÖ.

## Referanser


## Eksterne lenker
*